pythainlp/thai_wikipedia_clean_20230101 huggingface dataset:
ช่วงกลางฤดูกาล ฟาบิญญูต้องถูกถอยลงมาเล่นกองหลังจำเป็นเนื่องอาการบาดเจ็บของผู้เล่นตัวหลักหลายราย
ในวันที่ 3 สิงหาคม ค.ศ. 2021 ฟาบิญญูตัดสินใจต่อสัญญาระยะยาวกับสโมสรลิเวอร์พูลถึงปี 2026 ต่อมา ในวันที่ 12 กันยายน ค.ศ. 2021 ฟาบิญญูทำประตูแรกในพรีเมียร์ลีก ฤดูกาล 2021–22 นัดที่ ลิเวอร์พูล เอาชนะ ลีดส์ยูไนเต็ด ที่เอลแลนด์โรด 3-0 ต่อมา ในวันที่ 9 มกราคม ค.ศ. 2022 เอฟเอคัพ รอบ 3 ฟาบิญญูยิง 2 ประตูในนัดที่ ลิเวอร์พูล เปิดสนามแอนฟีลด์เอาชนะ ชรูส์บรีทาวน์ 4-1 ช่วยให้ ลิเวอร์พูล ผ่านเข้ารอบ 4 เอฟเอคัพ ได้สำเร็จ ต่อมา ในวันที่ 16 มกราคม ค.ศ. 2022 ฟาบิญญูทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เบรนต์ฟอร์ด 3-0 ต่อมา ในวันที่ 23 มกราคม ค.ศ. 2022 ฟาบิญญูทำประตูที่ 3 ในพรีเมียร์ลีก ด้วยลูกจุดโทษ ในนัดที่ ลิเวอร์พูล เอาชนะ คริสตัลพาเลซ ที่เซลเฮิสต์พาร์ก 3-1 ต่อมา ในวันที่ 13 กุมภาพันธ์ ค.ศ. 2022 ฟาบิญญูทำประตูที่ 4 ในพรีเมียร์ลีก ในนัดที่ ลิเวอร์พูล เอาชนะ เบิร์นลีย์ ที่เทิร์ฟมัวร์ 1-0
ในวันที่ 27 กุมภาพันธ์ ค.ศ. 2022 อีเอฟแอลคัพ 2022 นัดชิงชนะเลิศ ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 11-10 ช่วยให้ ลิเวอร์พูล คว้าแชมป์อีเอฟแอลคัพ สมัยที่ 9 ได้สำเร็จ ต่อมา ในวันที่ 2 เมษายน ค.ศ. 2022 ฟาบิญญูทำประตูที่ 5 ในพรีเมียร์ลีก ด้วยลูกจุดโทษ ในนัดที่ ลิเวอร์พูล เปิดสนามแอนฟีลด์เอาชนะ วอตฟอร์ด 2-0 ต่อมา ในวันที่ 3 พฤษภาคม ค.ศ. 2022 ยูฟ่าแชมเปียนส์ลีก ฤดูกาล 2021–22 รอบรองชนะเลิศ นัดที่สอง ฟาบิญญูทำประตูแรกในยูฟ่าแชมเปียนส์ลีก ในนัดที่ ลิเวอร์พูล เอาชนะ บิยาร์เรอัล จากสเปน 3-2 รวมผลสองนัด ลิเวอร์พูล เอาชนะ บิยาร์เรอัล 5-2 ช่วยให้ ลิเวอร์พูล ผ่านเข้ารอบชิงชนะเลิศ ยูฟ่าแชมเปียนส์ลีกได้สำเร็จ
ฟาบิญญูแต่งงานกับ Rebeca Tavares ใน ค.ศ. 2015 และอยู่ด้วยกันตั้งแต่ ค.ศ. 2013 ตอนอยู่กับลิเวอร์พู เขาได้รับชื่อเล่นว่า "The Hoover" เพราะโจ โกเมซ เพื่อนร่วมทีม กล่าวถึงเขาว่า "เขาทำความสะอาดทุกอย่าง"
ลุดวิก เอากุสทีนซ็อน
ฮันส์ คอล ลุดวิก เอากุสทีนซ็อน (; เกิด 21 เมษายน ค.ศ. 1994) เป็นนักฟุตบอลชาวสวีเดน ปัจจุบันเล่นในตำแหน่งแบ็กซ้ายให้แก่เซบิยา และทีมชาติสวีเดน
ลุดวิกเป็นผลผลิตจากทีมเยาวชนของ Brommapojkarna เขาเล่นให้กับทีมชุดใหญ่เป็นเวลาสองฤดูกาล ก่อนย้ายไปร่วมทีมอีเอ็ฟคัว เยอเตอบอร์ย เมื่อปี 2013 ด้วยอาการบาดเจ็บที่เกิดขึ้นในปีแรก เขาต้องรอเล่นให้กับทีมจนถึงฤดูกาล 2014 ซึ่งนั่นทำให้เขาได้รับเลือกให้เป็นแบ็กซ้ายที่ดีที่สุดในฤดูกาลนั้น ต่อมาเขาย้ายไปร่วมทีมโคเปนเฮเกน เมื่อเดือนมกราคม 2015 ด้วยค่าตัวราว 1.4 ล้านปอนด์ เขาสามารถพาทีมชนะเลิศในลีกถึงสองสมัย ได้แก่ ฤดูกาล 2015–16 และฤดูกาล 2016–17 รวมถึงรองชนะเลิศ 3 สมัยใน Superettan 2012, ออลสเวนส์คาน ฤดูกาล 2014 และเดนิชซูเปอร์ลีกา ฤดูกาล 2014–15 เขาพาทีมเยอเตอบอร์ยได้รายการถ้วยในประเทศเมื่อฤดูกาล 2012–13 และถ้วยในประเทศสามสมัยติดต่อกันในฤดูกาล 2014–15, 2015–16 และ2016–17
EXO (band)
แอแดร์ซง โมไรส์
แอแดร์ซง ซังตานา จี โมไรส์  หรือ แอแดร์ซง (, ; เกิด 17 สิงหาคม ค.ศ. 1993) เป็นนักฟุตบอลชาวบราซิล ปัจจุบันเล่นให้กับแมนเชสเตอร์ซิตีในตำแหน่งผู้รักษาประตู เขาได้รับการยกย่องให้เป็นหนึ่งในผู้รักษาประตูที่ดีที่สุดในโลก ด้วยความสุขุมเยือกเย็น การสร้างสถิติเก็บคลีนชีต การส่งบอล การเข้าสกัดบอล และการยืนคุมตำแหน่ง
ริโอ เอฟ
โอ เซ-ฮุน
โอ เซ-ฮุน (; เกิด 12 เมษายน ค.ศ. 1994) เป็นที่รู้จักในชื่อ เซฮุน เป็นนักร้องและนักแสดงชาวเกาหลีใต้ รู้จักกันในฐานะสมาชิกของเอ็กโซ และกลุ่มย่อยเอ็กโซ-เค
เซฮุนเกิดเมื่อวันที่ 12 เมษายน ค.ศ. 1994 ที่แขวงมังอู เขตชุงนัง โซล เซฮุนมีพี่ชายหนึ่งคนที่อายุมากกว่าเขาสามปี เซฮุนเข้าเรียนระดับประถมศึกษาที่โรงเรียนประถมศึกษาโซลมังอู ระดับมัธยมศึกษาตอนต้นและตอนปลายที่โรงเรียนมัธยมศึกษาชินย็อน แต่ต่อมาย้ายเรียนไปศึกษาต่อที่โรงเรียนมัธยมศิลปะการแสดงโซล และจบการศึกษาในเดือนกุมภาพันธ์ ค.ศ. 2013
เซฮุนถูกทาบทามโดยแมวมองของค่ายเอสเอ็มเอนเตอร์เทนเมนต์ ขณะกำลังเดินอยู่บนถนนในปี ค.ศ. 2007 เขาออดิชันมากถึง 4 ครั้ง เป็นเวลากว่า 2 ปี ก่อนได้เป็นศิลปินฝึกหัดของเอสเอ็มเอนเตอร์เทนเมนต์ เมื่อวันที่ 10 มกราคม ค.ศ. 2012 เซฮุนเป็นสมาชิกคนที่ห้าของวงเอ็กโซที่ถูกเปิดเผย โดยวงได้เปิดตัวอย่างเป็นทางการพร้อมเอกซ์เทนเดดเพลย์ชื่อ "มามา" ในเดือนเมษายน ค.ศ. 2012
ในเดือนกุมภาพันธ์ ค.ศ. 2016 เซฮุนได้รับรางวัลเวย์ปั๋วสตาร์อะวอดส์ จากการโหวตบนเว็บไซต์ซินล่างเวย์ปั๋ว ในงานแกออนชาร์ตเคป็อปอะวอดส์ ครั้งที่ 5 ในเดือนมีนาคม ค.ศ. 2016 เขาร่วมแสดงในภาพยนตร์ร่วมทุนจีน-เกาหลีเรื่อง "แคตแมน" (Catman) ที่มีกำหนดออกฉายในปี ค.ศ. 2018
Oh Se-hun (entertainer)
ออส พินออส
สโมสรฟุตบอลเชลซี ในฤดูกาล 2017–18
ฤดูกาล 2017–18 เป็นฤดูกาลที่ 104 ของเชลซี, และเป็นฤดูกาลที่ 28 ในระดับลีกสูงสุดของฟุตบอลอังกฤษ, ฤดูกาลที่ 26 ติดต่อกันใน พรีเมียร์ลีก, และเป็นปีที่ 112 ในการดำรงก่อตั้ง สโมสรฟุตบอล. ฤดูกาลครอบคลุมตั้งแต่วันที่ 1 กรกฎาคม ค.ศ. 2017 ถึง 30 มิถุนายน ค.ศ. 2018.
การเปิดตลาดซื้อ-ขาย ฤดูร้อน.
"ชุดหลัก"
"ชุดสำรอง"
การเปิดตลาดซื้อ-ขาย ฤดูหนาว.
ฤดูร้อน: £ 185.5 ล้าน
รวม: £ 185.5 ล้าน
ฤดูร้อน: £ 102.3 ล้าน
ฤดูหนาว: £ 58 ล้าน
รวม: £ 102.3 ล้าน
ฤดูร้อน: £ 82.7 ล้าน
รวม: £ 24.7 ล้าน
เมื่อวันที่ 16 มีนาคม ค.ศ. 2017, ได้มีการประกาศออกมาว่าเชลซีจะลงเล่นกับ อาร์เซนอล ที่ สนามกีฬาแห่งชาติปักกิ่ง ใน ประเทศจีน, ก่อนที่จะเข้าแข่งขัน อินเตอร์เนชันแนลแชมเปียนส์คัพ ฤดูกาล 2017.
เมื่อวันที่ 16 มีนาคม ค.ศ. 2017, โปรแกรมการแข่งขันสำหรับ อินเตอร์เนชันแนลแชมเปียนส์คัพ ฤดูกาล 2017 ได้ประกาศออกมาเป็นที่เรียบร้อยแล้ว. เชลซีจะลงเล่นพบกับ บาเยิร์นมิวนิก และ อินเตอร์ มิลาน ในทริปครั้งแรกของสโมสรสู่ ประเทศสิงคโปร์.
คอมมูนิตี ชีลด์.
โปรแกรมการแข่งขันฤดูกาล 2017–18 ได้ประกาศออกมาเมื่อวันที่ 14 มิถุนายน ค.ศ. 2017 ณ เวลา 9 โมงเช้า (ตามเวลาท้องถิ่น) หรือตรงกับเวลา 16.00 น. (เวลาในประเทศไทย).
ในเอฟเอคัพ, เชลซี ได้เข้าสู่ในรอบที่สามและถูกจับสลากโดยออกไปเยือน นอริช ซิตี.
เมื่อวันที่ 24 สิงหาคม ค.ศ. 2017, รอบแบ่งกลุ่มได้รับการยืนยันว่าเชลซีจะเผชิญหน้ากับ อัตเลติโกเดมาดริด, โรมา และ คาราบัก ในกลุ่ม ซี.
มาตรฐานหยุดนิ่งท้องถิ่น
มาตรฐานหยุดนิ่งท้องถิ่น (Local standard of rest, LSR) ในทางดาราศาสตร์คือพิกัดอ้างอิงที่ยึดตามการเคลื่อนที่เฉลี่ยของมวลสารภายในดาราจักรบริเวณรอบๆดวงอาทิตย์ แต่เส้นทางการเคลื่อนที่ของมวลสารเหล่านี้ไม่ได้เป็นวงกลมพอดี ดวงอาทิตย์เคลื่อนไปตามวงโคจรที่เรียกว่าวงดวงอาทิตย์ (ความเยื้องศูนย์กลาง e &lt; 0.1) เมื่อมองด้วยมุมมองจากขั้วเหนือของดาราจักรทางช้างเผือกจะเห็นดวงอาทิตย์เคลื่อนไปในทิศตามเข็มนาฬิกาด้วยความเร็วประมาณ 220 km/s รอบๆใจกลางของดาราจักรแถวๆ Sgr A* ในกลุ่มดาวคนยิงธนู รัศมีประมาณ 8 พันพาร์เซก
มาตรฐานเฉื่อยท้องถิ่น
แคสซีนี–ไฮเกนส์
ชาฮัง
ชาฮัง  เป็นข้าวผัดแบบญี่ปุ่น มีส่วนประกอบหลักคือข้าว ผัดเข้ากับส่วนผสมอื่น ๆ และทำให้สุกในกระทะ คาดว่าชาฮังเกิดขึ้นราวปี ค.ศ. 1860 จากชาวจีนอพยพที่เมืองท่าโคเบะ และพัฒนาจนกลายเป็นอาหารหลักภายในครัวเรือนญี่ปุ่น และมีในรายการอาหารชนิดนี้ตามภัตตาคารญี่ปุ่นบางแห่งนอกประเทศ
นอกจากนี้ยังมีการดัดแปลงชาฮังเข้ากับกิมจิ เรียกว่าข้าวผัดกิมจิ
คาดกันว่า "ชาฮัง" เกิดขึ้นโดยชาวจีนอพยพที่เข้ามาทำงานที่เมืองท่าโคเบะช่วงปี ค.ศ. 1860 ในภาษาจีนจะเรียกข้าวผัดนี้ว่า "เฉ่าฟั่น"  ในภาษาญี่ปุ่นแม้จะใช้ตัวคันจิสะกดแบบเดียวกัน แต่จะอ่านออกเสียงเป็น "ชาฮัง"
ส่วนประกอบและวิธีทำ.
ชาฮังมีวิธีการทำอย่างข้าวผัดแบบทั่ว ๆ ไป ที่ปรุงสุกด้วยการผัดในกระทะ โดยมีข้าวเป็นส่วนส่วนประกอบหลัก และเพิ่มเติมส่วนประกอบอื่น ๆ ได้ตามชอบ จำพวกผักและเนื้อ เป็นต้นว่า กระเทียม, หัวหอม, เห็ดต่าง ๆ (โดยเฉพาะเห็ดหอม), เต้าหู้, เนื้อหมู, หมูสามชั้น หรืออาจผัดกับส่วนประกอบของอาหารทะเลก็ได้ อาทิ เนื้อปู, ไข่ปลา, แซลมอน, กุ้ง และปลาหมึก, ไข่คน, เนื้อบด, น้ำซุปหลัก (น้ำต้มเนื้อไก่) และอื่น ๆ ข้าวที่ใช้สำหรับผัดนั้นต้องเป็นข้าวที่สุกและหรือเป็นข้าวที่เหลืออยู่ โดยใช้น้ำมันคาโนลา, น้ำมันงา และน้ำมันทานตะวันในการผัด ปรุงรสด้วยซีอิ๊ว, ซอสหอยนางรม, น้ำมันงา, เกลือ, พริกไทย และเนื้อปลาโออบแห้งหรือหรือปลาทูน่าอบแห้ง อาจใช้ใบชิโซะมาแต่งกลิ่น และสาหร่ายทะเลมาตกแต่งก็ได้
ควรตั้งกระทะให้ร้อนก่อนที่จะทำชาฮัง และควรใช้ข้าวที่ยังอุ่น ๆ อยู่ เพราะวิธีการทั้งสองนั้นจะมิทำให้ข้าวนั้นติดกระทะ ส่วนข้าวที่จะลงไปผัดนั้นควรแห้งซึ่งทำได้ด้วยการแช่เย็นเสียก่อนเพื่อให้สะดวกต่อกระบวนการปรุงอาหาร
นอกจากนี้ยังมีการดัดแปลงชาฮังเข้ากับกิมจิอันเป็นส่วนประกอบหลัก เรียกว่าข้าวผัดกิมจิ มีรสชาติตั้งแต่รสอ่อนจนถึงรสจัด
ชาฮังมีอยู่ในรายการอาหารในภัตตาคารบางแห่งในประเทศฟิลิปปินส์และสหรัฐ
ศุกล ศศิจุลกะ (ชื่อเล่น: โจม, ) หรือชื่อเดิม กมล ศิริธรานนท์ เป็นนักแสดงชายชาวไทย เกิดเมื่อวันที่ 20 ธันวาคม พ.ศ. 2510 สำเร็จการศึกษาจากมหาวิทยาลัยเทคโนโลยีราชมงคล เริ่มเข้าสู่วงการบันเทิง โดยเริ่มจากงานโฆษณาหลายชิ้น ที่โด่งดังสุดคือโฆษณา "เบียร์สิงห์" แล้วจึงเริ่มแสดงละครเรื่องแรกคือ "เขาวานให้หนูเป็นสายลับ" ทางช่อง 3 ต่อด้วยงานพิธีกรในรายการ "สะบัดช่อ" ของบริษัททีวี ธันเดอร์ คู่กับ วรุฒ วรธรรม และมีผลงานอื่นตามมาอีกมากมาย
สถานภาพสมรสแล้วกับ วิภา ศศิจุลกะ มีลูกชาย 1 คน ปัจจุบันยังคงรับงานบันเทิงและทำงานประจำอยู่ที่บริษัท สวีเดนมอเตอร์ (ประเทศไทย) จำกัด
มิสแกรนด์นครนายก
ท่าอากาศยานนานาชาติอิบราฮิม นาเซอร์
สตรีโกย
สตรีโกย (; ; หมายถึง พ็อลเทอร์ไกสท์) เป็นผีหรือปิศาจตามความเชื่อของชาวโรมาเนียประเภทแวมไพร์อย่างหนึ่ง สตรีโกยไม่เหมือนแวมไพร์อย่างอื่นตรงที่จะไม่ดูดเลือดจากมนุษย์โดยตรง แต่จะดูดวิญญาณหรือพลังชีวิตจากเหยื่อแทน สตรีโกยจะมีหางเล็ก ๆ งอกออกมาเหมือนกระดูกก้นกบที่ยาวผิดปกติ และยังเชื่ออีกว่าสตรีโกยมีพลังเหนือธรรมชาติสามารถเคลื่อนย้ายผลผลิตของชาวนาหรือรีดนมจากแม่วัวให้หมดไปได้ เพื่อให้ชาวนาและครอบครัวอดตาย
สตรีโกย เป็นความเชื่อเรื่องแวมไพร์แบบพื้นบ้านของโรมาเนีย ผู้ที่เป็นสตรีโกยยังอาจหมายถึงแม่มด หรือผู้ที่เล่นเวทมนตร์ไสยศาสตร์ คำว่า สตรีโกย มาจากรากศัพท์ภาษาโรมาเนียคำกริยาที่หมายถึง "กรีดร้อง" ที่มาจากภาษาละตินคำว่า "strix" หรือ "striga" ซึ่งรากศัพท์หมายถึงนกฮูกหรือประเภทของนกฮูก หรือหมายถึงปรสิตดูดเลือด เช่น "Strigeidida" ซึ่งเป็นคำเดียวกันที่พบได้ทั่วทั้งภาษาโรมานซ์ เช่นภาษาอิตาลี "strega" หรือภาษาเวนิส คำว่า "strěga" แปลว่า "แม่มด" ในภาษาฝรั่งเศส "stryge" หมายถึง นกตัวเมียที่ดูดเลือดเด็ก ฌูล แวร์น นักเขียนนิยายชาวฝรั่งเศสได้ใช้คำว่า "stryges" ในบทที่ 2 ในนิยายของตนเรื่อง "The Carpathian Castle" ตีพิมพ์ในปี ค.ศ. 1893 และศัพท์ภาษากรีกคำว่า "Strigx" และภาษาแอลบาเนีย "shtriga" ก็มีความเกี่ยวเนื่องกัน ทั้งนี้มีสตรีโกยที่ปรากฏกายในรูปของแม่มด เรียกว่า "สตรีโกกา" (Strigoaică)
สตรีโกย ก็เหมือนแวมไพร์คือ นอนในโลงศพเวลากลางวัน กลัวแสงแดด, กระเทียม และไม้กางเขน หรือสิ่งเคารพทางศาสนาต่าง ๆ และออกอาละวาดในเวลากลางคืน การตรวจว่าหลุมศพใดมีสตรีโกย คือ การขี่ม้าเข้าไปในสุสาน เมื่อม้าตื่นกลัวไม่กล้าข้ามหลุมศพใด นั่นก็คือ หลุมศพที่มีสตรีโกย ศพที่เป็นสตรีโกยจะมีสภาพเหมือนคนนอนหลับธรรมดา ไม่มีสภาพเน่าเปื่อยหรือบ่งบอกว่าตายมาแล้ว เมื่อมีสมาชิกในบ้านผู้ใดเสียชีวิตลง เพื่อป้องกันไม่ให้เป็นแวมไพร์ ต้องจุดเทียนไว้หนึ่งดวง และมีคนเฝ้าศพเป็นเวลา 3 วัน เพื่อให้แน่ใจว่า ศพนั้นตายไปแล้วจริง ๆ และเชื่อว่าศพใดที่มีแมว โดยเฉพาะแมวดำกระโดดข้าม จะทำให้ศพนั้นกลายเป็นสตรีโกยหรือแวมไพร์
วิธีการกำจัดสตรีโกยตามความเชื่อของชาวยิปซี ซึ่งเป็นชนพื้นเมืองที่อยู่รอบ ๆ โรมาเนีย คือ
มีการอ้างอิงถึงสตรีโกยไว้ในวัฒนธรรมร่วมสมัยต่าง ๆ เช่น ภาพยนตร์เรื่อง "Strigoi" ในปี ค.ศ. 2009 หรือในภาพยนตร์สารคดีสยองขวัญของช่องดิสคัฟเวอรีชุด "Lost Tapes" ซีซัน 3 ในตอน "Strigoi Vampire" เมื่อปี ค.ศ. 2010
ริตสึเรียว
ริตสึเรียว  เป็นระบบกฎหมายโบราณของญี่ปุ่นซึ่งอิงปรัชญาลัทธิขงจื๊อและนิตินิยมแบบจีน ประกอบด้วย ประมวลกฎหมายอาญา เรียกว่า "ริตสึ" (律) และประมวลกฎหมายปกครอง เรียกว่า "เรียว" (令)
ปลายยุคอาซูกะ (ปลายคริสต์ศตวรรษที่ 6 ถึง ค.ศ. 710) และยุคนาระ (ค.ศ. 710–794) ราชสำนักเคียวโตะพยายามจะจำลองระบบการเมืองที่เข้มงวดแบบจีนจากราชวงศ์ถังมาโดยการตราและบังคับใช้ประมวลกฎหมายริตสึเรียวหลายชุด การปฏิรูปไทกะเมื่อ ค.ศ. 645 เป็นสัญญาณแรก ๆ ของการทำให้ระบบริตสึเรียวนี้เกิดผล รัฐแบบริตสึเรียวผลิตข้อมูลมากขึ้นเรื่อย ๆ ซึ่งมีการเก็บบันทึกไว้อย่างดีในช่วงหลายร้อยปี แต่ครั้นเวลาผ่านไป จนในยุคเฮอัง (ค.ศ. 794–1185) สถาบันแบบรึตสึเรียวได้กลายเป็นระบบการเมืองและวัฒนธรรมที่ไร้เสียงสะท้อน (feedback) อีกต่อไป ประมวลกฎหมายแบบริตสึเรียวฉบับสุดท้าย คือ โยโรริตสึเรียว ซึ่งเมื่อมีการปฏิรูปเมจิเมื่อ ค.ศ. 1868 ก็ยังใช้บังคับอยู่
กฎหมายริตสึเรียวชุดหลัก ๆ ได้แก่
ความสำเร็จหลัก ๆ.
ครึ่งหลังของคริสต์ศตวรรษที่ 7 มีการริเริ่มระบบโคกูงุงริ (国郡里制) ซึ่งให้แบ่งประเทศออกเป็นเขตปกครองต่าง ๆ คือ
ครั้น ค.ศ. 715 มีการนำระบบโกริ (郷里制) มาใช้ ทำให้เกิดการแบ่งเขตดังนี้
ระบบนี้ล้มเลิกไปใน ค.ศ. 740
ระบบริตสึเรียวกำหนดให้มีรัฐบาลกลาง มีจักรพรรดิเป็นประมุข และมีหน่วยงานสองส่วน คือ
การจัดตั้งตำแหน่งราชการ.
มีการใช้ระบบลำดับตำแหน่งราชการที่เรียกว่า "คัง" (官) หรือ "คันโชกุ" (官職) ซึ่งแบ่งตำแหน่งราชการออกเป็น 30 ขั้น เรียกว่า "อิ" (位) หรือ "อิไก" (位階) โดยวางระเบียบเคร่งครัดว่า ตำแหน่งใดควรมีขั้นใด การจัดขั้นนี้โดยมากแล้วอิงความดีความชอบ ไม่เกี่ยวกับการสืบตระกูล บุตรหลานของข้าราชการชั้นสูงบางทีก็มีขั้นต่ำ ซึ่งเป็นแบบเดียวกับที่อยู้ในกฎหมายของราชวงศ์ถัง แต่ระบบริตสึเรียวของญี่ปุ่นไม่อิงการสืบตระกูล
ขั้นสูงสุด คือ ขั้น 1 เรียกว่า "อิจิอิ" (一位) ไล่ลงมาจนถึงขั้น 8 เรียก "ฮะจิอิ" (八位) เป็นขั้นของข้าราชสำนัก มีเอกสิทธิ์หลายประการ ถัดลงจากนี้ไปเป็นขั้นที่เรียกว่า "โซอิ" (初位) มีสิทธิเพียงบางอย่าง
ขั้นสูงสุดหกขั้นแรก ถือกันว่า เป็นอภิสิทธิชนอย่างแท้จริง (true aristocracy) ซึ่งเรียกว่า "คิ" (貴) แบ่งออกเป็นชั้นผู้ใหญ่ เรียก "โช" (正) และชั้นผู้น้อย เรียก "จุ" (従) เช่น ขั้น 3 ชั้นผู้ใหญ่ เรียกว่า "โชซันมิ" (正三位) หรือขั้น 2 ชั้นผู้น้อย เรียก "จูนิอิ" (従二位) ขั้นที่ถัดลงมาจากขั้น 3 ยังแบ่งออกเป็นลำดับสูง เรียกว่า "โจ" และลำดับล่าง เรียกว่า "เกะ" (下) เช่น ขั้น 4 ชั้นผู้น้อย ลำดับล่าง เรียก "จูชิอิโนะเกะ" (従四位下) หรือขั้น 6 ชั้นผู้ใหญ่ ลำดับสูง เรียก "โชโระกูอิโนะโจ" (正六位上) การเลื่อนขั้นมักเป็นไปทีละเล็กทีละน้อยตามระบบราชการ และในช่วงแรกที่ใช้ระบบริตสึเรียวนี้ จะไม่มีการเลื่อนจนถึงขั้น 6 เว้นเป็นกรณีพิเศษ จึงทำให้เกิดเส้นแบ่งเป็นกลุ่มอภิสิทธิชน (ขั้น 5 ขึ้นไป) เรียกว่า "คิโซกุ" (貴族) กับกลุ่มชั้นล่าง (ขั้น 6 ลงมา) เรียกว่า "จิเงะ" (地下)
เมื่อได้เลื่อนขั้น รายได้ในรูปแบบข้าวที่เรียกเก็บจากกูนิต่าง ๆ มีหน่วยวัดเป็นโคกุ (石, 1 โคกุ = ประมาณ 150 กิโลกรัม) ก็จะเพิ่มขึ้นอย่างยิ่งไปด้วย ข้าราชการขั้น 6 จะได้ข้าวราว 22 โคกุต่อปี แต่ขั้น 5 อาจได้ถึง 225 โคกุต่อปี ส่วนขั้น 3 อาจได้มากถึง 6,957 โคกุต่อปี
นอกจากนี้ ยังมีระบบทำสำมะโนประชากร เรียกว่า "โคเซกิ" (戸籍) ปรับปรุงทุกหกปี และมีการทำรายงานภาษีรายปี เรียกว่า "เคโจ" (計帳) ทั้งมีการตั้งระบบภาษีโดยอิงรายงานเคโจนี้ เรียกว่า "โซโยโจ" (租庸調) เพื่อเรียกเก็บภาษีเป็นข้าว หรือธัญพืช รวมถึงผลิตผลอื่น ๆ จากท้องถิ่น (เช่น ฝ้าย, เกลือ, เยื่อกระดาษ ฯลฯ) ส่งเข้าสู่เมืองหลวง
ระบบริตสึเรียวยังให้มีการเกณฑ์แรงงานในระดับกูนิ โดยอาศัยคำสั่งของผู้ปกครองกูนิที่เรียกว่า "โคกูชิ" (国司) ส่วนในเมืองหลวง ก็มีการเกณฑ์แรงงาน และเกณฑ์ทหาร แต่สามารถส่งส่วยแทนแรงงานได้
มีการใช้ระบบกฎหมายอาญาที่วางโทษไว้ห้าระดับ เรียกว่า "โกเก" (五刑) คือ
ด้านอาญา ยังมีการกำหนดความผิดอาญาหนักแปดประการ เรียกว่า "ฮาจิเงียกุ" (八虐) ซึ่งจะเว้นโทษมิได้ เรื่องนี้ได้ต้นแบบมาจากฉือเอ้อ (十惡; "สิบชั่ว") ในกฎหมายของราชวงศ์ถัง แต่เอาความผิดสองประการ คือ การสร้างความแตกแยกในครอบครัว และการสร้างความเสื่อมเสียให้แก่ครอบครัว (เช่น การคบชู้สู่ชาย, เพศสัมพันธ์ระหว่างญาติพี่น้อง ฯลฯ) ออก จึงเหลือแปดประการ
ระบบริตสึเรียวให้แบ่งประชาชนออกเป็นสองวรรณะ คือ เรียวมิง" (良民) กับเซ็นมิง (賤民) แต่ละวรรณะต้องใช้เสื้อผ้าที่มีสีตามวรรณะ
เรียวมิงแบ่งออกเป็นสี่วรรณะย่อย และเซ็นมิงแบ่งออกเป็นห้าวรรณะย่อย กลุ่มเซ็นมิงนี้แทบเทียบเท่าทาส
พัฒนาการของการใช้ริตสึเรียว.
มีการปรับปรุงริตสึเรียวอยู่เป็นระยะ ๆ เช่น เพื่อส่งเสริมการเพาะปลูก ก็มีการตรากฎหมายใน ค.ศ. 723 อนุญาตให้ถือครองที่ดินที่เพาะปลูกได้เป็นช่วงเวลาต่อเนื่องกันสามรุ่นคน เรียกว่า "กฎหมายซันเซอิสชิง" (三世一身の法) แต่ ค.ศ. 743 ก็ออกกฎหมายให้ถือครองได้ไม่จำกัดเวลา เรียกว่า "กฎหมายคนเด็งเอเน็งชิไซ" (墾田永年私財法) ซึ่งทำให้เกิดที่ดินมากมายอยู่ในเงื้อมมือเอกชน นำไปสู่การสร้างจวนที่เรียกว่า "โชเอ็ง" (荘園)
ส่วนการใช้ข้อบังคับเกี่ยวกับการถือครองที่ดินตามวรรณะแบบเคร่งครัดก็เริ่มผ่อนคลายลงในช่วงคริสต์ศตวรรษที่ 8–9 แต่ก็มีความพยายามจะคงระบบนี้ไว้ในช่วงจักรพรรดิคัมมุ โดยขยายเวลาจัดสรรที่ดินแต่ละคราวออกไปเป็น 12 ปี ส่วนในต้นยุคเฮอัง แทบจะไม่ได้ใช้ระบบนี้เลย การจัดสรรที่ดินครั้งสุดท้ายมีขึ้นในช่วง ค.ศ. 902–903
ระบบวรรณะเองก็ไม่ค่อยใช้เคร่งครัด เรียวมิงบางคนก็สมรสกับเซ็นมิงเพื่อเลี่ยงภาษี ส่วนเซ็นมิงก็ยอมสมรสด้วยเพื่อที่บุตรคลอดออกมาจะได้วรรณะเรียวมิง พอสิ้นคริสต์ศตวรรษที่ 9 หรือเริ่มคริสต์ศตวรรษที่ 10 ระบบวรรณะนี้นับว่าสิ้นเนื้อหาสาระในทางปฏิบัติอีก
ฟุจิวะระ โนะ คิชิ
ฟุจิวะระ โนะ คิชิ ( ; 1795 – 26 พฤษภาคม 1861) จักรพรรดินีแห่งญี่ปุ่นโดยเป็นจักรพรรดินีลำดับที่ 2 หรือ ชูงู ("Chūgū") ใน จักรพรรดิคะเมะยะมะ
ฟูจิวาระ โนะ คินชิ
ฟุจิวะระ โนะ คินชิ ( ; 1826 – 16 กุมภาพันธ์ 1895) จักรพรรดินีแห่งญี่ปุ่นโดยเป็นจักรพรรดินีหรือ ชูงู ในจักรพรรดิโกะ-นิโจ
ใน พ.ศ. 1846 พระองค์ได้เข้ามาถวายตัวเป็นนางกำนัลในรัชสมัย จักรพรรดิโกะ-นิโจ และได้รับการสถาปนาเป็นจักรพรรดินีหรือ ชูงู ในปีเดียวกันแต่พระองค์มิอาจมีพระประสูติกาลพระโอรสให้กับองค์จักรพรรดิได้
กระทั่งจักรพรรดิโกะ-นิโจเสด็จสวรรคตใน พ.ศ. 1851 อดีตจักรพรรดินีคินชิจึงปลงพระเกศาออกผนวชเป็นชีใน พ.ศ. 1854 กระทั่งสิ้นพระชนม์ในวันที่ 16 กุมภาพันธ์ พ.ศ. 1895
ไซออนจิ โนะ คิชิ
ไซออนจิ โนะ คิชิ ( ; 1846 – 19 พฤศจิกายน 1876) จักรพรรดินีแห่งญี่ปุ่นโดยพระองค์เป็นจักรพรรดินีหรือ ชูงู ใน จักรพรรดิโกไดโงะ
จักรพรรดินีคิชิเป็นธิดาคนที่ 3 ของ ไซออนจิ ซะเนะกะเนะ ต่อมาพระองค์ได้ถวายตัวต่อ เจ้าชายทากาฮารุ องค์รัชทายาทในรัชสมัย จักรพรรดิฮานาโซโนะ เมื่อ พ.ศ. 1856 กระทั่งเจ้าชายทะกะฮะรุได้ขึ้นสืบราชบัลลังก์เป็นจักรพรรดิโกะ-ไดโงะเมื่อวันที่ 29 มีนาคม พ.ศ. 1861 พระองค์ได้รับการสถาปนาเป็นพระสนมในจักรพรรดิโกะ-ไดโงะเมื่อเดือน 4 ตามปีจันทรคติหรือตรงกับเดือนพฤษภาคมปีเดียวกันกระทั่งได้รับการสถาปนาเป็นจักรพรรดินีเมื่อเดือน 8 ตามปีจันทรคติตรงกับเดือนกันยายน พ.ศ. 1862
ต่อมาเมื่อจักรพรรดิโกะ-ไดโงะถูกปลดจากราชบัลลังก์และถูกเนรเทศไปในเดือน 3 ตามปีจันทรคติตรงกับเดือนเมษายน พ.ศ. 1875 จักรพรรดินีคิชิก็ออกผนวชเป็นแม่ชีในเดือน 5 ตามปีจันทรคติตรงกับเดือนมิถุนายนปีเดียวกันกระทั่งใน พ.ศ. 1876 จักรพรรดิโกะ-ไดโงะสามารถหลบหนีออกจากที่คุมขังและบุกเข้ายึดเคียวโตะพร้อมกับการขึ้นสืบราชบัลลังก์อีกครั้งและพระองค์ก็ได้สถาปนาจักรพรรดินีคิชิเป็นจักรพรรดินีอีกครั้งในเดือน 6 ตรงกับเดือนกรกฎาคมปีเดียวกันแต่พระองค์ก็ดำรงพระยศนี้เพียง 5 เดือนก็สิ้นพระชนม์เมื่อวันที่ 11 เดือน 10 ตรงกับวันที่ 19 พฤศจิกายน พ.ศ. 1876
สโมสรฟุตบอลเคลติก
มิสแกรนด์พังงา
เจ้าชายแม็ก ดยุกในบาวาเรีย
เจ้าชายแม็ก-เอมานูเอ็ล ลูทวิช มารีอา ดยุกในบาวาเรีย (ประสูติ 21 มกราคม ค.ศ. 1937) ทรงเป็นพระโอรสพระองค์สุดท้องใน เจ้าชายอัลเบ็รชท์ ดยุกแห่งบาวาเรีย และ เคาน์เตสมารีอา ดรัสโควิชแห่งทราคอสต์ยาน พระองค์ทรงเสกสมรสกับ เคาน์เตสมารีอา ดักลาส (ต่อมา:เอลีซาเบ็ท ดัชเชสในบาวาเรีย) มีพระธิดา 5 พระองค์ และทรงเป็นพระบิดาในเจ้าหญิงโซฟี เจ้าหญิงรัชทายาทแห่งลีชเทินชไตน์ เป็นพระอัยกาใน เจ้าชายโยเซ็ฟ เว็นท์เซิล
ทศวรรษ ลิ้มวรรณเสถียร
ทศวรรษ ลิ้มวรรณเสถียร ( ; เกิด 17 พฤษภาคม 2536) หรือ ปิง นักฟุตบอลอาชีพชาวไทยปัจจุบันเซ็นสัญญากับ แบงค็อก ยูไนเต็ด
ทศวรรษหรือปิงเข้ามาศึกษาต่อระดับชั้นมัธยมศึกษาที่ โรงเรียนสวนกุหลาบวิทยาลัย ทำให้เขาได้เป็นนักฟุตบอลประจำทีมโรงเรียนสวนกุหลาบกระทั่งจบการศึกษาเมื่อ พ.ศ. 2553 จึงได้ย้ายเข้ามาร่วมทีมเยาวชนของอาร์มี่ ยูไนเต็ด
งูหัวจิ้งจก
งูหัวจิ้งจก  เป็นสกุลของงูเขียวที่อยู่ในสกุล "Ahaetulla" ในวงศ์งูพิษเขี้ยวหลัง (Colubridae) เป็นงูที่มีรูปร่างเรียวยาว ลำตัวโดยปกติสีเขียว แต่อาจจะผันแปรไปได้เป็นสีต่าง ๆ มีส่วนหัวใหญ่และปลายปากปากแหลมเหมือนจิ้งจก ปกติอาศัยและหากินอยู่บนต้นไม้ จัดเป็นงูที่มีพิษอ่อน และนิยมเลี้ยงกันเป็นสัตว์เลี้ยง
โดยคำว่า "Ahaetulla" เป็นภาษาสิงหลคำว่า "ehetulla" สำหรับ "Ahaetulla nasuta" ที่หมายถึง "ที่ดัดขนตา"
เป็นงูที่กระจายพันธุ์ในเอเชียตะวันออก ตั้งแต่ศรีลังกา และอินเดียถึงจีน และเอเชียตะวันออกเฉียงใต้ รวมถึงส่วนใหญ่ของหมู่เกาะแปซิฟิก
Ahaetulla
สกุลหัวจิ้งจก
สกุลงูหัวจิ้งจก
ฟุจิวะระ โนะ นะรุโกะ
ฟุจิวะระ โนะ นะรุโกะ ( ? – 5 เมษายน 1720) พระสนมใน จักรพรรดิโกะ-ชิระกะวะ จักรพรรดิองค์ที่ 77 และเป็นพระมารดาของ เจ้าชายโมะชิฮิโตะ พระราชโอรสองค์ที่ 3 ในจักรพรรดิโกะ-ชิระกะวะซึ่งมีส่วนสำคัญในการก่อให้เกิด สงครามเก็มเป ที่ทำให้ ตระกูลไทระ ตระกูลที่ทรงอำนาจและอิทธิพลในขณะนั้นต้องล่มสลาย
ฟูจิวาระ โนะ เทชิ
ฟูจิวาระ โนะ เทชิ หรืออ่านอีกแบบคือ ฟูจิวาระ โนะ ชิเมโกะ (; ค.ศ. 1131 – 23 ตุลาคม ค.ศ. 1176) เป็นจักรพรรดินีแห่งจักรพรรดิญี่ปุ่นโดยเป็นจักรพรรดินีลำดับที่ 2 หรือ ชูงู ใน จักรพรรดิโคโนเอะ จักรพรรดิลำดับที่ 76
ฟูจิวาระ โนะ คิโยโกะ
ฟุจิวะระ โนะ คิโยะโกะ (藤原 聖子; 1665 – 10 มกราคม 1685) จักรพรรดินีแห่งจักรพรรดิญี่ปุ่นโดยพระองค์เป็นจักรพรรดินีหรือ ชูงู ใน จักรพรรดิซุโตะกุ จักรพรรดิองค์ที่ 75
แอฟริกาคัพออฟเนชันส์ 2019
การแข่งขัน แอฟริกาคัพออฟเนชันส์ 2019 (ชื่อย่อ AFCON 2019 หรือ CAN 2019) เป็นการแข่งขัน แอฟริกาคัพออฟเนชันส์ ครั้งที่ 32 โดยเป็นการแข่งขันชิงถ้วยฟุตบอลชายของแอฟริกาที่จะจัดขึ้นทุกๆ สองปี จัดขึ้นโดย สมาพันธ์ฟุตบอลแห่งแอฟริกา (ซีเอเอฟ) โดย อียิปต์ เป็นเจ้าภาพ. การแข่งขันส่วนใหญ่จะจัดขึ้นในช่วงเดือนมิถุนายนถึงกรกฎาคม ค.ศ. 2019.
ทีมด้านล่างนี้ได้ผ่านเข้ารอบสุดท้ายสำหรับการแข่งขัน:
ทีมชนะเลิศและรองชนะเลิศของแต่ละกลุ่มจะได้ผ่านเข้าสู่รอบก่อนรองชนะเลิศ
แอฟริกาคัพออฟเนชันส์ 2019 รอบคัดเลือก
การแข่งขัน แอฟริกาคัพออฟเนชันส์ 2019 รอบคัดเลือก แต่ละนัดจะจัดขึ้นโดย สมาพันธ์ฟุตบอลแห่งแอฟริกา (ซีเอเอฟ) ที่จะตัดสินหาทีมเข้าร่วมของ แอฟริกาคัพออฟเนชันส์ 2019, เป็นครั้งที่ 32 ของการชิงแชมป์ฟุตบอลระดับนานาชาติทีมชายของทวีปแอฟริกา. ทั้งหมด 16 ทีมที่เข้าร่วมจะลงเล่นในทัวร์นาเมนต์รอบสุดท้าย, รวมไปถึง แคเมอรูน จะได้เข้ารอบโดยอัตโนมัติในฐานะเจ้าภาพ.
หกทีมจะถูกจับสลากอยู่ในสามคู่, ลงเล่นในรูปแบบเหย้าและเยือนสองนัด. สามทีมผู้ชนะจะได้ผ่านเข้าสู่รอบแบ่งกลุ่มที่จะเข้าร่วมกับ 45 ทีมที่เข้ารอบโดยตรง.
48 ทีมได้ถูกจับสลากอยู่ใน 12 กลุ่มของสี่ทีม (ตั้งแต่ กลุ่ม เอ ถึง กลุ่ม แอล). พวกเขาประกอบไปด้วย 45 ทีมที่ผ่านเข้ารอบโดยตรง, บวกกับสามทีมผู้ชนะของรอบเบื้องต้นที่มีสถานะไม่ได้เป็นที่รู้จัดมาก่อน ณ เวลาของการจับสลาก.
ด้านล่างนี้คือ 24 ทีมที่ผ่านเข้าสู่รอบสุดท้าย.
เจ้าชายโจอาคิมแห่งเบลเยียม อาร์ชดยุกแห่งออสเตรีย-เอสเต
เจ้าชายโจอาคิมแห่งเบลเยียม อาร์ชดยุกแห่งออสเตรีย-เอ็สเทอ (พระนามเต็ม: "โจอาคิม คาร์ล นีโคลอส อิซาเบล มาร์คัช ดาเวียโน"; ประสูติเมื่อ 9 ธันวาคม พ.ศ. 2534) เป็นพระโอรสในอาร์ชดยุกลอเรนซ์แห่งออสเตรีย-เอ็สเทอ และอาร์ชดัชเชสอัสตริดแห่งออสเตรีย-เอ็สเทอ เป็นพระราชนัดดา (หลานตา) ในสมเด็จพระราชาธิบดีอัลแบร์ที่ 2 พระราชภาคิไนย (หลานลุง) ในสมเด็จพระราชาธิบดีฟิลิปแห่งเบลเยียม และพระราชปนัดดา (เหลนปู่) ในจักรพรรดิคาร์ลที่ 1 แห่งออสเตรีย
พระองค์เป็นองค์รัชทายาทสืบราชวงศ์ออสเตรีย-เอ็สเทอ ลับดับที่ 2 ซึ่งเป็นสายหนึ่งของราชวงศ์ฮาพส์บวร์ค-ลอแรน ปัจจุบัน พระองค์อยู่ในลำดับที่ 8 แห่งการสืบราชบัลลังก์แห่งเบลเยียมต่อจากพระมารดา และ เจ้าชายอะเมเดโอแห่งเบลเยียม พระเชษฐา และ เจ้าหญิงมาเรีย ลอราแห่งเบลเยียม พระภคินี
เจ้าหญิงมาเรีย ลอราแห่งเบลเยียม อาร์ชดัชเชสแห่งออสเตรีย-เอสเต
เจ้าหญิงมาเรีย ลอราแห่งเบลเยียม อาร์ชดัชเชสแห่งออสเตรีย-เอ็สเทอ (พระนามเต็ม: "มาเรีย ลอรา ซิตาร์ เบียทริกซ์ เจอร์ฮาร์ด") ประสูติเมื่อ 26 สิงหาคม พ.ศ. 2531 เป็นพระธิดาพระองค์ที่ 2 และพระองค์แรกในอาร์ชดยุกลอเรนซ์แห่งออสเตรีย-เอ็สเทอและอาร์ชดัชเชสอัสตริดแห่งออสเตรีย-เอ็สเทอ เป็นพระราชนัดดา (หลานตา) ในสมเด็จพระราชาธิบดีอัลแบร์ที่ 2 พระราชภาคิไนย (หลานลุง) ในสมเด็จพระราชาธิบดีฟิลิปแห่งเบลเยียม และเป็นพระราชปนัดดา (เหลนปู่) ในจักรพรรดิคาร์ลที่ 1 แห่งออสเตรีย
ปัจจุบัน พระองค์อยู่ในลำดับที่ 7 แห่งการสืบราชบัลลังก์แห่งเบลเยียมต่อจากพระมารดา และ เจ้าชายอะเมเดโอแห่งเบลเยียม พระเชษฐา
เจ้าหญิงเอลีซาเบตตาแห่งเบลเยียม
อาร์ชดัชเชสเอลิซาเบตตาแห่งออสเตรีย-เอสเต (เดิม: เอลิซาเบตตา มาเรีย รอสบอค ฟอน โวลเคินชไตน์)  พระชายาในเจ้าชายอะเมเดโอแห่งเบลเยียม อาร์ชดยุกแห่งออสเตรีย-เอ็นเทอ เป็นพระสุณิสาในเจ้าชายลอแรน อาร์ชดยุกแห่งออสเตรีย-เอ็สเทอและเจ้าหญิงอัสตริดแห่งเบลเยียม อาร์ชดัชเชสแห่งออสเตรีย-เอ็สเทอ พระองค์ประสูติ ณ กรุงโรม ประเทศอิตาลี พระองค์เข้าพิธีเสกสมรสกับเจ้าชายอะเมเดโอเมื่อวันที่ 5 กรกฎาคม พ.ศ. 2557 รับพระราชทานพระอิสริยยศเป็น อาร์ชดัชเชสแห่งออสเตรีย-เอสเต แต่ไม่ได้รับพระอิสริยยศชั้น เจ้าหญิงแห่งเบลเยียม อย่างไรก็ตาม พระองค์ถือเป็นพระราชวงศ์แห่งเบลเยียม ปัจจุบันมีพระธิดา 1 พระองค์ คือ อาร์ชดัชเชสอันนา อัสตริดแห่งออสเตรีย-เอสเต
ใน พ.ศ. 2561 พระองค์ทรงได้รับการสถาปนาเป็น เจ้าหญิงแห่งเบลเยียม จากสมเด็จพระราชาธิบดีฟีลิปแห่งเบลเยียม
Hemophilus influenzae
เดอะเฟซออสเตรเลีย ซีซัน 1
เดอะเฟซออสเตรเลีย ซีซัน 1  เป็นรายการเรียลลิตีทางโทรทัศน์ของออสเตรเลีย โดยได้อิงรูปแบบรายการมาจากเดอะเฟซเวอร์ชันอเมริกัน ในซีซันนี้มีเมนเทอร์ซูเปอร์โมเดลได้แก่ ไชน์เอนน์ โทสซี, เนโอมี แคมป์เบลล์ และ นิโคล ทรันฟิโอ โดยเริ่มออกอากาศวันที่ 18 มีนาคม ค.ศ. 2014 ทางช่อง ฟ็อกซ์ 8]
ผู้ชนะในซีซันนี้คือ โอลิเวีย โดนัลด์ซัน วัย 19 ปี จาก เพิร์ธ
ตอนที่ 1: 24 Become 12.
"ออกอากาศ 18 มีนาคม 2557"
ตอนที่ 2: Game On!
"ออกอากาศ 25 มีนาคม 2557"
ตอนที่ 3: Circus Circus.
"ออกอากาศ 1 เมษายน 2557"
ตอนที่ 4: Movement and Fashion.
"ออกอากาศ 8 เมษายน 2557"
ตอนที่ 5: Walk the Walk.
"ออกอากาศ 15 เมษายน 2557"
ตอนที่ 6: Modelling with Men.
"ออกอากาศ 22 เมษายน 2557"
ตอนที่ 7: The Race to the Final.
"ออกอากาศ 29 เมษายน 2557"
ตอนที่ 8: Final Walk.
"ออกอากาศ 6 พฤษภาคม 2557"
ทีมไชน์เอนน์
ทีมนิโคล
การสังหารหมู่คาทิน
การสังหารหมู่กาตึน
มิสแกรนด์สตูล
ซาบะฮ์ซาราวักเกอลัวร์มาเลเซีย
ซาบะฮ์ซาราวักเกอลัวร์มาเลเซีย (เอสเอสเคเอ็ม) เป็นองค์กรที่สนับสนุนการแยกประเทศของรัฐซาบะฮ์และรัฐซาราวักจากประเทศมาเลเซีย
ซาบะฮ์ ซาราวะก์ เกอดะฮ์ มาเลเซีย
ตี้กัวไต่เต่
ตี้กัวไต่เต่ (สำเนียงจีนฮกเกี้ยน) หรือ ตี่กวนต้าตี้ (สำเนียงจีนแต้จิ๋ว) หรือ "ตี้กัวต้าตี้" (สำเนียงไฮ้หน่ำ-ไหหลำ)  เป็นเทวดาตามศาสนาท้องถิ่นจีนและศาสนาเต๋า. โดยพระองค์เป็นหนึ่งในตรีเทพซำกัวไต่เต่ของความเชื่อของจีนและศาสนาเต๋าโดยมีฐานะเป็นประมุขผู้ใหญ่สูงสุดในเทพและเซียนที่ดูแลรักษาธาตุดินโดยควบคุมดูแลบริหารจัดการเรื่องดินทั่วทุกแหล่งของโลกมนุษย์ โดยประติมานวิทยาของจุ้ยกัวไต่เต่ทรงพัสตราภรณ์ ศิราภรณ์และถนิมพิมพาภรณ์ชุดสีแดงและในพระหัตถ์ทรงประสานป้ายอาญาสิทธิ์ โดยตามปฏิทินจีนวันที่ระลึกถึงพระองค์คือ วันที่ 15 ค่ำ เดือน 7
เกี่ยวกับที่มาของตี้กัวไต่เต่ ซึ่งเป็นเทวบุรุษที่รักษาพื้นแผ่นดินในคติของศาสนาท้องถิ่นของจีนและศาสนาเต๋า โดยทั่วไปตามเทพปกรณัมท้องถิ่นกล่าวว่าพระองค์คือพระเจ้าชุ่นผู้เสด็จลงมายังโลกตามรับสั่งของหยวนสื่อเทียนจุน
ฟุจิวะระ โนะ เซชิ
ฟุจิวะระ โนะ เซชิ (,1515 – 25 เมษายน 1568) จักรพรรดินีแห่งจักรพรรดิญี่ปุ่นโดยพระองค์เป็นจักรพรรดินีลำดับที่ 1 หรือ โคโง ใน จักรพรรดิซังโจ และเป็นพระมารดาของเจ้าชายอะสึอะกิระหรือ โค-อิชิโจ-อิง องค์รัชทายาทในรัชสมัย จักรพรรดิโกะ-อิชิโจ